**Zmluva o dielo**

uzatvorená podľa § 536 a nasl. zákona č. 513/1991 Zb. Obchodný zákonník v znení neskorších predpisov v spojení s ust. § 65 a nasl. zákona č. 185/2015 Z. z. Autorský zákon v znení neskorších predpisov a v súlade so zákonom č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej ako „zákon o verejnom obstarávaní“)

**číslo objednávateľa: číslo zhotoviteľa:**

**na vypracovanie „Štúdie realizovateľnosti** **cyklotrasy Zvolen - Hronská Breznica“**

(ďalej ako „Zmluva“)

uzatvorená medzi týmito zmluvnými stranami:

**Objednávateľ: Banskobystrický samosprávny kraj**

Sídlo: Námestie SNP č. 23, 974 01 Banská Bystrica

Právna forma: vyšší územný celok ako samostatný územný samosprávny a správny celok Slovenskej republiky

 Štatutárny orgán: Ing. Ján Lunter, predseda Banskobystrického samosprávneho

kraja

 Osoba oprávnená jednať

 v zmluvných veciach: Ing. Peter Muránsky, riaditeľ odboru cestnej infraštruktúry a investícií

 JUDr. Martina Luptáková, odborná referentka pre riadenie zmluvnej

 agendy

 Osoby oprávnené jednať

 v technických veciach: Ing. Matúš Kutlák, odborný referent pre investície

 Mgr. Kristína Švecová, odborná referentka pre investície

 IČO: 37828100

 DIČ: 2021627333

 IČ DPH:

 Bankové spojenie: Štátna pokladnica

 Číslo účtu: SK92 8180 0000 0070 0038 9679

 Telefón/ fax: 048/4325 111, 048/4325 512, 048/4325 164

E mail: peter.muransky@bbsk.sk, martina.luptakova@bbsk.sk, matus.kutlak@bbsk.sk, kristina.svecova@bbsk.sk

(ďalej ako **„objednávateľ“** na strane jednej)

**Zhotoviteľ:**

Sídlo:

 Právna forma:

 Štatutárny orgán:

 Osoba oprávnená jednať

 v zmluvných veciach:

 Osoby oprávnené jednať

 v realizačných veciach:

 IČO:

 DIČ:

 IČ DPH :

 Bankové spojenie:

 Číslo účtu/IBAN:

 Telefón/ fax:

 E mail:

 (ďalej ako **„zhotoviteľ“** v príslušnom gramatickom tvare a spolu s objednávateľom ďalej ako**„zmluvné strany“** v príslušnom gramatickom tvare)

**I.**

**Úvodné ustanovenia**

1. Táto Zmluva sa uzatvára ako výsledok verejného obstarávania realizovaného postupom zadávania zákazky verejnej súťaže podľa § 66 zákona o verejnom obstarávaní na predmet zákazky „**Štúdia realizovateľnosti cyklotrasy Zvolen - Hronská Breznica“** (ďalej ako „verejné obstarávanie“).
2. Objednávateľ na základe uplatnenia stanovených kritérií na vyhodnotenie ponúk, prijal zhotoviteľom predloženú ponuku (ďalej ako „Ponuka“) a vyhodnotil ju ako najvýhodnejšiu. Ponuka zhotoviteľa tvorí neoddeliteľnú **prílohu č. 1** tejto Zmluvy.
3. Zhotoviteľ vyhlasuje, že je obchodnou spoločnosťou s právnou subjektivitou, ktorej predmetom podnikania je činnosť v rozsahu požadovanom v predmetnom verejnom obstarávaní, teda spĺňa podmienku odbornej spôsobilosti po materiálnej, technickej, technologickej i personálnej stránke, na vykonanie diela špecifikovaného v tejto Zmluve v zmysle na predmet Zmluvy sa vzťahujúcich platných všeobecne záväzných právnych predpisov a technických noriem Slovenskej republiky a Európskej únie, spĺňa podmienky zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov a je oprávnený túto Zmluvu uzavrieť a naplniť účel Zmluvy.
4. Zhotoviteľ je povinný pri plnení predmetu Zmluvy dodržiavať všetky platné všeobecne záväzné právne predpisy, podzákonné predpisy a technické normy Slovenskej republiky a Európskej únie vzťahujúce sa na verejné obstarávanie a na vykonanie diela podľa tejto Zmluvy, a to najmä, nie však výlučne, predpisy a normy v platnom znení vymenované v Zmluve.
5. Zhotoviteľ vyhlasuje, že pred uzavretím Zmluvy dostatočne zvážil a s vynaložením odbornej starostlivosti a všetkého úsilia posúdil do úvahy prichádzajúce riziká spojené s realizáciou diela podľa tejto Zmluvy, v Ponuke vzal do úvahy komplexný rozsah materiálov, prác, služieb, správnych poplatkov, iných výdavkov potrebných na dokončenie diela podľa tejto Zmluvy ako celku a všetkých do úvahy prichádzajúcich nákladov na takéto materiály, práce a služby a tieto zahrnul do ceny diela dohodnutej touto Zmluvou.

**II.**

**Predmet Zmluvy**

1. Predmetom tejto Zmluvy je záväzok zhotoviteľa v dohodnutom čase, mieste a podľa ostatných podmienok Zmluvy, najmä **v rozsahu a obsahu špecifikovanom v článku III. a IV. tejto Zmluvy a v Prílohe č. 1** k Zmluve, na svoje náklady, na svoje nebezpečenstvo a podľa pokynov objednávateľa vykonať a objednávateľovi odovzdať dielo vymedzené v  tejto Zmluve, ako aj záväzok objednávateľa riadne a včas vykonané dielo špecifikované v tejto Zmluve od zhotoviteľa prevziať spôsobom dohodnutým v Zmluve a zaplatiť zaň cenu dohodnutú v článku V. Zmluvy.

**III.**

**Dielo, členenie a rozsah Diela, všeobecné požiadavky na Dielo**

1. Dielom sa na účely tejto Zmluvy rozumie:
2. vypracovanie „**Štúdie realizovateľnosti cyklotrasy Zvolen - Hronská Breznica**",
3. zmluvné činnosti

v rozsahu a obsahu špecifikovanom v ods. 2 tohto článku (ďalej ako „Dielo“ alebo aj ako „Štúdia realizovateľnosti“).

1. Rozsah a obsah Diela/Štúdie realizovateľnosti, ktoré/ú je zhotoviteľ povinný dodať objednávateľovi:

**Štúdia realizovateľnosti bude** vypracovaná v 3 (troch) variantoch v úseku podľa prílohy č. 2 tejto Zmluvy. Zhotoviteľ je povinný navrhnúť logickú skladbu Štúdie realizovateľnosti, avšak minimálny požadovaný rozsah bude obsahovať:

1. **Identifikačné údaje**
2. **Podklady a údaje návrhu variantov:**

Podklady o území – členitosť, súčasné a budúce využitie územia, analýza územia vzhľadom na problémové územia (chránené územia, odstupové vzdialenosti a podobne).

c. **Základné údaje o skúmaných variantoch:**

Údaje o úseku - počet vlastníkov pozemkov pre jednotlivé varianty,

 - zábery pôdy pre jednotlivé varianty,

 - vyvolané investície pre jednotlivé varianty,

 - tabuľkové spracovanie údajov o navrhovaných variantoch (dĺžky, plochy, zábery a podobne).

d. **Výkresová časť:**

* prehľadná situácia širších vzťahov,
* situácie variantov cyklistických komunikácií,
* rizikové/problémové úseky s ich technickým riešením,

e. **Textová časť**

f. **Podklady a prieskumy**

* polohopisné a výškopisné zameranie vybraného územia

g. **Ekonomické hodnotenie:**

* predpokladané náklady realizácie pre jednotlivé varianty a stavebné objekty.

h. **Záverečné zhodnotenie:**

* záverečné zhodnotenie navrhovaných variantov v Štúdii realizovateľnosti a odporúčanie pre objednávateľa, etapizácia výstavby, súčasťou záverečného hodnotenia bude multikriteriálne hodnotenie s návrhom kritérií a ich váh, ktoré logicky navrhne zhotoviteľ a odsúhlasí objednávateľ.

i. **Dokladová časť:**

* schválené zápisy z rokovaní s dotknutými orgánmi, správcami, vlastníkmi inžinierskych sietí a ďalšími účastníkmi.
1. Zhotoviteľ je povinný vypracovať Štúdiu realizovateľnosti v počte:
* 6 ks vyhotovení v tlačenej podobe,
* 1 ks USB vo formáte PDF a vo formáte DGN/DXF/DWG/DOC/XLS.
1. Popis cyklotrasy Zvolen - Hronská Breznica:

Stavba (cyklistická komunikácia) bude začínať vo Zvolene pri Hypernove, kde sa bude napájať na existujúcu cyklistickú komunikáciu s názvom „Cyklochodník – rodinná cestička“, a končiť pri obci Hronská Breznica, pri výrobnej hale. Zároveň bude prepojená Hronská Breznica so železničnou stanicou v Hronskej Dúbrave. Cyklistická komunikácia bude pozostávať z nových povrchov vo forme spevneného asfaltového krytu. Komunikácia bude obojsmerná so šírkou cyklistického pruhu 1,5 m. V štúdií realizovateľnosti bude popri cyklistickej komunikácií navrhnutý chodník v šírke 2m (v zmysle možností šírkových pomerov). Okrem návrhu cyklistickej komunikácie musí štúdia realizovateľnosti obsahovať aj umiestnenie doplnkovej cyklistickej infraštruktúry ako sú stojany na bicykle, servisné cyklistické stojany, drobná architektúra, informatívne panely a podobne.

Súčasťou Štúdie realizovateľnosti bude návrh cyklistických veží. Umiestenie cyklistických veží bude na predmetnej cyklistickej komunikácii v intraviláne mesta Zvolen, v intraviláne Hronskej Dúbravy (pri železničnej stanici) a v intraviláne Banská Štiavnica.

Súčasťou Štúdie realizovateľnosti bude aj preverenie možného rozšírenia existujúcej cyklistickej komunikácie medzi mestom Sliač a Zvolenom v troch variantoch. Predmetná časť bude samostatnou časťou štúdie realizovateľnosti. Rozšírenie môže byť navrhnuté aj spôsobom novej samostatnej cyklistickej komunikácie.

Súčasťou Štúdie realizovateľnosti bude aj návrh automatických sčítačov umožňujúcich nepretržité počítanie cyklistov na cyklistickej komunikácii, resp. ich umiestnenie a základné charakteristiky.

Súčasťou realizácie Diela bude aj prerokovanie Štúdie realizovateľnosti s dotknutými orgánmi štátnej správy, zabezpečenie vyjadrení a stanovísk správcov alebo vlastníkov inžinierskych sietí.

Súčasťou Štúdie realizovateľnosti bude aj napojenie samostatnej cyklistickej komunikácie na existujúce dopravné uzly vo Zvolene (železničnú stanicu, autobusovú stanicu) samostatnou cyklistickou komunikáciou, alebo úpravou dopravného značenia, alebo rozšírením existujúcej komunikácie a pod..

Súčasťou Štúdie realizovateľnosti bude aj návrh riešenia križovania cyklistickej komunikácie pri ukončení „Cyklochodník – rodinná cestička“, pri moste pri Hypernove s novou cyklistickou komunikáciou.

Súčasťou Štúdie realizovateľnosti bude aj napojenie samostatnej cyklistickej komunikácie, ktorá je už v štádiu prípravy dokumentácie pre územné rozhodnutie, s názvom „Vybudovanie cyklotrasy Štiavnická Anča na úseku Hronská Breznica – Banská Štiavnica“, na dôležité existujúce dopravné uzly v Banskej Štiavnici (železničnú stanicu, autobusovú stanicu) samostatnou cyklistickou komunikáciou, alebo úpravou dopravného značenia, alebo rozšírením existujúcej komunikácie a pod..

Súčasťou Štúdie realizovateľnosti bude aj napojenie existujúcej cyklistickej komunikácie medzi mestom Sliač a Zvolenom (s názvom „Cyklochodník – rodinná cestička“) na plánovanú priemyselnú zónu v meste Sliač (križovanie cesty I/69 a cesty III/2460) Návrh musí rešpektovať vydané územné rozhodnutie na prebudovanie križovatky na okružnú.

Súčasťou Štúdie realizovateľnosti bude aj polohopisné a výškopisné zameranie 9 (deviatich) vybraných lokalít, z toho 4 (štyri) merané územia/vybrané úseky sa budú nachádzať pri návrhu križovaní cyklistickej komunikácie a ciest III. triedy/miestnej komunikácie pri mostoch cez rieku Hron, konkrétne most na ceste III/2460 cez rieku Hron (na pravej strane brehu Hrona), most na ceste III/2452 cez rieku Hron (pravá strana brehu Hrona), most na miestnej komunikácií s názvom „Ľudovíta Štúra“ cez rieku Hron v 2 (dvoch) lokalitách na obidvoch brehoch Hrona. Zvyšných 5 (päť) meraných území/vybraných profilov bude určených na vstupnom rokovaní objednávateľom. Polohopisné a výškopisné zameranie bude podkladom pre návrh na rokovanie s dotknutými orgánmi, správcami, vlastníkmi inžinierskych sietí a ďalšími účastníkmi a to najmä na preverenie možnosti vedenia cyklotrasy pod existujúcimi mostnými objektami. Návrhy budú pozostávať min. zo Situácie, Pozdĺžneho profilu a Vzorového priečneho rezu, prípadne priečnych rezov v špecifických miestach návrhu. Zároveň merané územie/vybrané profily budú podkladom pre objednávateľa na preverenie šírkových pomerov daného územia vzhľadom na návrh cyklistickej komunikácie.

Štúdia realizovateľnosti bude rozdelená na stavebné objekty nasledovne:

* + Návrh samostatnej cyklistickej komunikácie medzi Zvolenom – Hronskou Breznicou – Hronskou Dúbravou minimálne v troch variantoch.
	+ Preverenie možného rozšírenia existujúcej cyklistickej komunikácie medzi obcou Sliač a Zvolenom v troch variantoch.
1. Zhotoviteľ je povinný zhotoviť Dielo podľa STN a STN EN platných v čase zhotovenia Diela, dotknutých zákonov platných v čase zhotovovania Diela, platných technicko-kvalitatívnych podmienok Ministerstva dopravy, výstavby a regionálneho rozvoja SR, Dielo zhotoviť v zmysle Technických podmienok MDaV SR „Navrhovanie cyklistickej infraštruktúry“ č. 085 účinných od 10.06.2019, Dielo zhotoviť v zmysle prílohy č. 3 „Podklady a požiadavky na vypracovanie štúdie“ a prílohy č. 4 „Základné náležitosti technickej štúdie“ Technických podmienok MDPaT SR 019 (03/2006) Dokumentácia stavieb ciest ([www.ssc.sk](http://www.ssc.sk)), ako aj v zmysle všetkých ostatných príslušných právnych predpisov. Zhotoviteľ sa zaväzuje, že Dokumentácia bude vypracovaná a potvrdená autorizovaným stavebným inžinierom pre Komplexné architektonické a inžinierske služby kategória A2 resp. Dopravné stavby A2-1, resp. kategória I2 Inžinier pre konštrukcie inžinierskych stavieb alebo podkategóriu 4-21 Projektovanie inžinierskych stavieb – Cesty a letiská.
2. Štúdiu realizovateľnosti je zhotoviteľ povinný spracovať v zmysle zákona č. 50/1976 Z. z. o územnom plánovaní a stavebnom poriadku (stavebný zákon) v znení neskorších predpisov a Vyhlášky MŽP SR č. 453/2000 Z. z., ktorou sa vykonávajú niektoré ustanovenia stavebného zákona.
3. **Zhotoviteľ je povinný pri vypracovaní Diela postupovať v zmysle § 42 ods. 3 zákona o verejnom obstarávaní.**
4. **Zhotoviteľ je povinný kedykoľvek na žiadosť objednávateľa (verejného obstarávateľa) bezodkladne poskytnúť písomné vysvetlenie týkajúce sa technických otázok a záležitostí Diela (Štúdia realizovateľnosti) ako súťažného podkladu vo verejnom obstarávaní vyhlásenom na vypracovanie projektovej dokumentácie vyššieho stupňa (dokumentácie na územné rozhodnutie, prípadne dokumentácie pre stavebné povolenie), ak takáto situácia v procese verejného obstarávania nastane.**

**IV.**

Miesto, čas a spôsob plnenia,

odovzdávacie a preberacie konanie

1. Zhotoviteľ sa zaväzuje, že riadne zhotovené (vykonané) **Dielo v rozsahu podľa Zmluvy** odovzdá objednávateľovi v sídle objednávateľa:
2. **koncept Štúdie realizovateľnosti:**

**do 60 kalendárnych dní** odo dňa nadobudnutia účinnosti tejto Zmluvy

1. **Štúdiu realizovateľnosti** okrem dokladovej časti špecifikovanej v čl. III. ods. 2 písm. i. tejto Zmluvy:

**do 75 kalendárnych dní** od nadobudnutia účinnosti tejto Zmluvy,

1.3 **Štúdiu realizovateľnosti vrátane dokladovej časti špecifikovanej v čl. III. ods. 2 písm. i.:**

**do 100 kalendárnych dní** od nadobudnutia účinnosti tejto Zmluvy.

1. Za účelom odsúhlasenia konceptu Štúdie realizovateľnosti objednávateľom sa zhotoviteľ zaväzuje zvolať pracovné rokovanie, a to v dostatočnom predstihu pred termínom plnenia uvedeným v bode 1.1 ods. 1 tohto článku Zmluvy. Pozvánku na pracovné rokovanie spolu s návrhom konceptu Štúdie realizovateľnosti sa zhotoviteľ zaväzuje doručiť objednávateľovi minimálne 3 dni vopred, pričom berie na vedomie, že objednávateľ je oprávnený termín navrhovaného pracovného stretnutia posunúť najviac o 5 dní.
2. Z pracovného rokovania zvolaného za účelom odsúhlasenia konceptu Štúdie realizovateľnosti zhotoviteľ vyhotoví na záver rokovania zápis, ktorý bude podpísaný oboma zmluvnými stranami, pričom v zápise bude uvedené, že objednávateľ koncept Štúdie realizovateľnosti odsúhlasuje alebo v ňom budú uvedené pripomienky, ktoré je zhotoviteľ povinný zapracovať a v lehote 3 dní doručiť objednávateľovi koncept Štúdie realizovateľnosti aj so zapracovanými pripomienkami. Ak v lehote 3 dní od doručenia konceptu Štúdie realizovateľnosti so zapracovanými pripomienkami objednávateľ neoznámi zhotoviteľovi, že pripomienky neboli zapracované, má sa za to, že koncept Štúdie realizovateľnosti je objednávateľom odsúhlasený.
3. Pre vylúčenie pochybností sa zmluvné strany dohodli, že odsúhlasenie konceptu Štúdie realizovateľnosti na pracovnom rokovaní podľa ods. 3 tohto článku Zmluvy sa považuje za splnenie povinnosti zhotoviteľa odovzdať objednávateľovi objednávateľom odsúhlasený koncept Štúdie realizovateľnosti podľa bodu 1.1 ods. 1 čl. IV. Zmluvy.
4. Štúdiu realizovateľnosti podľa bodu 1.2 ods. 1 čl. IV. Zmluvy vypracovanú na základe odsúhlaseného konceptu odovzdá zhotoviteľ objednávateľovi v elektronickej forme needitovateľnej (.pdf), elektronickej forme editovateľnej (.doc, .dwg, .dgn, .xls) a na vyžiadanie objednávateľa aj v tlačenej forme v počte 3 ks vyhotovení. Odsúhlasenie Štúdie realizovateľnosti uskutoční objednávateľ prostredníctvom emailu zaslaného na emailovú adresu zhotoviteľa uvedenú v záhlaví tejto Zmluvy, a to do 3 dní od jej doručenia objednávateľovi. Pre vylúčenie pochybností sa zmluvné strany dohodli, že odsúhlasenie Štúdie realizovateľnosti objednávateľom prostredníctvom emailu sa považuje za splnenie povinnosti zhotoviteľa doručiť objednávateľovi Štúdiu realizovateľnosti podľa bodu 1.2 ods. 1 čl. IV. Zmluvy.
5. Po odsúhlasení konceptu Štúdie realizovateľnosti objednávateľom podľa ods. 3 tohto článku Zmluvy je zhotoviteľ povinný prerokovať Štúdiu realizovateľnosti so všetkými dotknutými orgánmi, dotknutými správcami, resp. vlastníkmi inžinierskych sietí a s ďalšími účastníkmi (ďalej len „dotknuté subjekty“), pričom rokovania sa uskutočnia za účasti osôb oprávnených konať za objednávateľa vo veciach zmluvy a vo veciach technických. Rokovanie sa uskutoční v dostatočnom predstihu pred termínom plnenia uvedeným v bode 1.3 ods. 1 tohto článku Zmluvy. Pozvánku na rokovanie je zhotoviteľ povinný zaslať objednávateľovi minimálne 50 dní pred dňom konania rokovania na odsúhlasenie. Objednávateľ si vyhradzuje právo doplniť, resp. upraviť zoznam subjektov pozvaných na rokovanie. Po odsúhlasení, resp. doplnení pozvánky objednávateľom, je zhotoviteľ povinný do 5 dní doručiť pozvánku na rokovanie všetkým dotknutým subjektom. Z rokovania s dotknutými subjektmi vyhotoví zhotoviteľ zápis, pričom v zápise budú uvedené stanoviská, vyjadrenia, návrhy a požadované zmeny riešenia Štúdie realizovateľnosti dotknutých subjektov zúčastnených na rokovaní. Zhotoviteľ doručí zápis z rokovania objednávateľovi na odsúhlasenie do 5 dní po rokovaní s dotknutými subjektmi. Odsúhlasenie zápisu z rokovania s dotknutými subjektmi uskutoční objednávateľ prostredníctvom emailu zaslaného na emailovú adresu zhotoviteľa uvedenú v záhlaví tejto Zmluvy, a to do 3 dní od doručenia zápisu objednávateľovi.
6. Štúdiu realizovateľnosti podľa bodu 1.3 ods. 1 čl. IV. Zmluvy je zhotoviteľ povinný odovzdať **v tlačenej forme, elektronickej forme needitovateľnej (.pdf), elektronickej forme editovateľnej (.doc, .dwg, .dgn, .xls**), pričom o jej odovzdaní a prevzatí bude vyhotovený písomný protokol. Štúdia realizovateľnosti v elektronickej forme musí zodpovedať identickému členeniu ako Štúdia realizovateľnosti v tlačenej forme, pričom počet vyhotovení je špecifikovaný v čl. III. ods. 3 tejto Zmluvy.
7. Zhotovením (Vykonaním) Diela sa na účely Zmluvy rozumie včasné, bezchybné, vecne správne a úplné dokončenie Diela podľa podmienok dohodnutých v Zmluve a jeho odovzdanie a protokolárne prevzatie objednávateľom.
8. Protokol o odovzdaní a prevzatí Diela (ďalej ako „Protokol“) podpíšu osoby oprávnené konať za každú zo zmluvných strán. Za deň vykonania Diela sa považuje deň uvedený v Protokole ako deň podpisu objednávateľa - osoby oprávnenej rokovať za objednávateľa.
9. Zhotoviteľ je povinný predložiť Dielo na záverečnú kontrolu a schválenie objednávateľovi najneskôr do 7 kalendárnych dní pred časom protokolárneho odovzdania Diela dohodnutým **v článku IV. ods. 1 bod 1.3 Zmluvy**. Po vykonaní kontroly Diela pripraví zhotoviteľ Protokol. Povinnými obsahovými náležitosťami Protokolu sú:
* údaje o zhotoviteľovi a objednávateľovi
* názov zákazky, číslo Zmluvy
* popis Štúdia realizovateľnosti (Diela, ktorá je predmetom Protokolu)
* forma a počet vyhotovení Štúdia realizovateľnosti
* cena za Dielo
* prehlásenie objednávateľa, či Dielo preberá alebo nepreberá
* zoznam vád a nedorobkov Diela.
1. Pokiaľ bude Štúdia realizovateľnosti vykazovať drobné vady alebo nedorobky, ktoré nebránia jej riadnemu užívaniu, objednávateľ má právo rozhodnúť, či Dielo prevezme s drobnými vadami alebo nedorobkami alebo ho neprevezme. Ak Dielo prevezme v Protokole určí lehotu na odstránenie drobných vád alebo nedorobkov. O tom, či má Štúdia realizovateľnosti vady alebo nedorobky a aký majú vplyv na Štúdiu realizovateľnosti a jej užívanie, rozhoduje objednávateľ.
2. Ak objednávateľ počas preberacieho konania zistí skutočnosť, že Dielo má zjavné vady alebo nedorobky, oznámi túto skutočnosť spolu s lehotou na ich odstránenie bez zbytočného odkladu zhotoviteľovi.
3. Objednávateľ je oprávnený neprevziať Dielo alebo jeho časť, ktoré nie je vykonané riadne alebo odovzdané včas podľa podmienok určených v Zmluve. V takom prípade objednávateľ nie je v omeškaní s povinnosťou prevziať Dielo.
4. Riadnym odovzdaním Diela tzn. okamihom podpisu oprávnenej osoby konajúcej za objednávateľa na Protokole, prechádza na objednávateľa jednak vlastnícke právo k Dielu a jednak nebezpečenstvo vzniku škody na Diele. Za poškodenie, stratu alebo zničenie Diela zodpovedá zhotoviteľ až do času riadneho odovzdania Diela objednávateľovi.
5. Momentom prevzatia Diela Objednávateľom Zhotoviteľ bezodplatne prevádza na Objednávateľa všetky práva viažuce sa k Dielu, resp. poskytuje Objednávateľovi **trvalú, výhradnú a neobmedzenú, bez osobitného súhlasu Zhotoviteľa prevoditeľnú licenciu (súhlas) na používanie Diela** tak, že Objednávateľ je výlučne a neobmedzene oprávnený Dielo nerušene a neobmedzene aplikovať, užívať, požívať, šíriť, rozmnožovať, prepracovať, spracovať, adaptovať, ďalej vyvíjať, nakladať alebo disponovať s ním bez osobitného súhlasu Zhotoviteľa na účel vyplývajúci zo Zmluvy, prípadne v rovnakom rozsahu práva previesť či poskytnúť čiastočne alebo v celosti tretej strane, a to aj vtedy, ak táto Zmluva zanikne alebo sa zruší pred úplným vykonaním Diela Zhotoviteľom.

V.

Cena Diela a platobné podmienky

1. Cena za vykonanie a odovzdanie Diela je dohodnutá na základe **Špecifikácie ceny z Ponuky zhotoviteľa vo verejnom obstarávaní zo dňa .........., ktorá tvorí Prílohu č. 1 tejto Zmluvy (ďalej iba „cena Diela“)**. Cena Diela sa považuje **za cenu maximálnu** a platnú počas celej doby trvania Zmluvy. Cena Diela je stanovená podľa zákona NR SR č. 18/1996 Z. z. o cenách v znení neskorších predpisov, Vyhlášky MF SR č. 87/1996 Z. z., ktorou sa vykonáva zákon č. 18/1996 Z. z. o cenách v znení neskorších predpisov za celé Dielo vrátane nákladov na vyhotovenie Diela v tlačenej i elektronickej podobe, vrátane ceny za práce zhotoviteľa, ktoré budú spočívať v nepodstatnej zmene Diela alebo za práce na Diele vyvolané nekvalitnou, neúplnou alebo chybnou činnosťou zhotoviteľa.
2. Cena Diela predstavuje celkom sumu:

 Cena bez DPH ,- Eur

 DPH 20 % ,- Eur

 **Cena s DPH ,- Eur**

 **(slovom: Eur, 00/100 ) s DPH.**

1. **Podkladom pre úhradu ceny Diela bude faktúra** vystavená zhotoviteľom až po riadnom prevzatí Diela objednávateľom. Na účely fakturácie sa za deň dodania Diela považuje deň podpísania Protokolu oprávnenou osobou objednávateľa. **Zhotoviteľovi bude uhradená cena iba v rozsahu za skutočne vykonané a odovzdané Dielo (skutočne vyhotovenú a objednávateľovi odovzdanú Štúdiu realizovateľnosti).**
2. Preddavky sa neposkytujú vôbec.
3. K zmene dohodnutej ceny Diela môže dôjsť iba výnimočne, z dôvodov hodných osobitného zreteľa a nepredvídateľných v čase uzavretia Zmluvy, výlučne so súhlasom objednávateľa, formou písomného dodatku k Zmluve a len za podmienky, že uzatvorenie takéhoto dodatku nebude v rozpore so zákonom o verejnom obstarávaní.
4. Splatnosť faktúry je 30 dní od dňa doporučeného doručenia faktúry do podateľne objednávateľa.
5. Faktúra musí obsahovať všetky náležitosti daňového dokladu podľa zákona č. 222/2004 Z. z. o dani z pridanej hodnoty v znení neskorších predpisov a jej nevyhnutnou prílohou je objednávateľom podpísaný Protokol. V prípade, že faktúra nebude obsahovať všetky náležitosti v zmysle zákona č. 222/2004 Z. z. o dani z pridanej hodnoty v znení neskorších predpisov, alebo ak prílohu faktúry nebude tvoriť Protokol, objednávateľ je oprávnený vrátiť faktúru zhotoviteľovi na doplnenie v lehote do 10 /desať/ pracovných dní. Vrátením faktúry sa preruší splatnosť faktúry a nová 30-dňová lehota splatnosti začína plynúť od doručenia novej faktúry. Zhotoviteľ je povinný svoje práce vyúčtovať overiteľným spôsobom a v súlade s cenou Diela z Ponuky zhotoviteľa z verejného obstarávania.
6. Faktúra sa považuje za zaplatenú dňom pripísania príslušnej sumy na účet zhotoviteľa.
7. Zhotoviteľ je v prípade omeškania objednávateľa s úhradou faktúry, oprávnený účtovať objednávateľovi úroky z omeškania vo výške uvedenej v § 369 ods. 2 zákona č. 513/1991 Zb. Obchodného zákonníka v znení neskorších predpisov.

**Čl. VI.**

**Podklady, údaje a spolupôsobenie zmluvných strán**

1. Objednávateľ sa zaväzuje, že počas spracúvania Diela poskytne zhotoviteľovi na jeho písomnú žiadosť v nevyhnutnom rozsahu potrebné spolupôsobenie, ktoré je v objektívnych možnostiach objednávateľa a zhotoviteľ si ho pri vynaložení všetkej odbornej starostlivosti nevie zabezpečiť inak, a ktoré spočíva v odovzdaní najmä podkladov, vyjadrení, stanovísk, ktorých potreba odovzdania vznikne v priebehu plnenia tejto Zmluvy.
2. Zhotoviteľ je povinný pri zhotovovaní Diela postupovať s odbornou starostlivosťou, spolupracovať s objednávateľom, s dotknutými orgánmi štátnej správy a orgánmi samosprávy, s ostatnými dotknutými subjektmi a ich požiadavky, resp. pripomienky zapracovať do Diela.
3. Zhotoviteľ sa zaväzuje, že počas zhotovovania Štúdie realizovateľnosti budú dostupné pre objednávateľa na jeho požiadanie všetky dokumenty a podklady potrebné na zhotovenie Diela. Zhotoviteľ umožní splnomocneným zástupcom objednávateľa nahliadnuť do týchto dokumentov a už zhotovenej Štúdie realizovateľnosti a vyhotoviť si z nich kópie a odpisy.
4. Vstupné pracovné rokovanie zmluvné strany dohodnú tak, aby sa konalo najneskôr do 5 pracovných dní odo dňa nadobudnutia účinnosti Zmluvy.
5. Zhotoviteľ je povinný, podľa požiadaviek objednávateľa alebo zhotoviteľa, minimálne však 1 x (raz) v kalendárnom mesiaci zúčastniť sa pracovného rokovania, v sídle objednávateľa, za nevyhnutnej účasti objednávateľa. Z pracovného rokovania zhotoviteľ vyhotoví zápis, ktorého rovnopis obdrží každá zmluvná strana. Počas pracovných rokovaní je zhotoviteľ povinný informovať objednávateľa o stave rozpracovanosti Diela. Zhotoviteľ je povinný predkladať na pracovné rokovania rozpracovanú Štúdiu realizovateľnosti s prílohami za účelom ich prerokovania a odsúhlasenia objednávateľom. Pripomienky objednávateľa z pracovného rokovania sú po ich prerokovaní záväzným pokynom objednávateľa pre zhotoviteľa.

VII.

Zodpovednosť za vady a záručná doba

1. Zhotoviteľ je povinný postupovať pri zhotovovaní Diela s odbornou starostlivosťou, za striktného dodržiavania všetkých pre realizáciu Diela do úvahy prichádzajúcich všeobecne záväzných právnych predpisov SR a EÚ, iných podzákonných predpisov, normatívnych správnych aktov, individuálnych správnych aktov, technických noriem záväzných v SR, podmienok dohodnutých v Zmluve, požiadaviek a pokynov objednávateľa lege artis.
2. Zhotovitel’ zodpovedá za to, že Dielo je zhotovené v najvyššej kvalite podľa požiadaviek uvedených v článku VII. ods. 1 Zmluvy a že počas plynutia záručnej doby bude mať okrem súladu s požiadavkami uvedenými v článku VII. ods. 1 Zmluvy aj vlastnosti podľa článku III. ods. 6 Zmluvy.
3. Dielo má vady, ak Dielo alebo jeho ktorákoľvek časť, nezodpovedá **r**ozsahu alebo kvalite vymedzenej v tejto Zmluve, právnym predpisom alebo technickým požiadavkám, technickým normám alebo je zhotovené postupom zhotoviteľa, ktorý nezodpovedá požiadavkám kladeným na Dielo alebo jeho časť.
4. Zhotoviteľ zodpovedá za vady, ktoré má Dielo alebo ktorákoľvek jeho časť v čase jeho riadneho protokolárneho odovzdania a prevzatia objednávateľom a za vady, ktoré sa vyskytnú v záručnej dobe. Zmluvné strany sa dohodli, že záručná doba bude trvať 60 (šesťdesiat) mesiacov.
5. Záručná doba začína plynúť odo dňa riadneho odovzdania a prevzatia Diela objednávateľom (dňom podpisu oprávneného zástupcu objednávateľa na Protokole).
6. Záruka v rámci plynutia záručnej doby sa vzťahuje na všetky vlastnosti Diela, najmä na jeho vecnú a obsahovú úplnosť a správnosť, zákonnosť priebehu a procesu jeho zhotovovania, technickú a odbornú bezchybnosť.
7. Zhotoviteľ zodpovedá za škodu na Diele spôsobenú vlastným konaním počas svojich pracovných postupov, ako aj za škodu spôsobenú tými, ktorých použil na realizáciu Diela a  za škody s tým súvisiace. Pokiaľ zhotoviteľ použije na vykonanie Diela tretie osoby, v plnej miere zodpovedá za ich činnosť, akoby túto vykonával sám.
8. Ak počas plynutia záručnej doby vyjde najavo vada Diela, *najmä, nie však výlučne nekvalita, neúplnosť alebo vecná nesprávnosť Diela, nesúlad s akoukoľvek normou alebo predpisom, prípadne budú zistené iné vady Diela ako napr.: chýbajúce časti Štúdie realizovateľnosti, chýbajúce alebo neúplné časti inej súvisiacej Dokumentácie*, na základe zistení ktorých bude potrebné Dielo alebo jeho časť doplniť alebo prepracovať, zmluvné strany sa dohodli, že ide o vadu Diela s tým, že zhotoviteľ je povinný Dielo alebo jeho časť bezodplatne doplniť alebo prepracovať v lehote najneskôr do 10 kalendárnych dní odo dňa doručenia výzvy objednávateľa na doplnenie alebo prepracovanie Diela.
9. Oznámenie vád a nedorobkov Diela v záručnej dobe súvisiacich s technickým riešením Štúdie realizovateľnosti, chyby vo výkresovej a textovej časti, prípadne nezhody Štúdie realizovateľnosti s podmienkami stanovenými dotknutými orgánmi a organizáciami (Výzva objednávateľa) musí byť podaná písomne bez zbytočného odkladu potom, čo vady a nedorobky Diela objednávateľ zistil, najneskôr v lehote 3 pracovných dní odo dňa zistenia vád a nedorobkov, inak je neplatná. Zhotoviteľ je povinný do 3 pracovných dní odo dňa doručenia Výzvy objednávateľa rozhodnúť o jej oprávnenosti, resp. neoprávnenosti a svoje rozhodnutie bezodkladne oznámiť objednávateľovi.
10. Zhotovitel’ nezodpovedá za vady, ktoré boli spôsobené použitím podkladov prevzatých od objednávateľa a:

a/ ak zhotovitel’ ani pri vynaložení všetkej odbornej starostlivosti a úsilia nemohol zistiť ich nevhodnosť alebo

b/ ak na ich nevhodnosť preukázateľne písomne upozornil objednávateľa a objednávateľ na ich použití napriek tomu trval.

1. Ostatné nároky zo zodpovednosti zhotoviteľa za akosť, množstvo a kvalitu Diela sa uplatnia v zmysle

platných ustanovení o náhrade škody podľa zákona č. 513/1991 Zb. Obchodný zákonník v znení neskorších predpisov, ak nie je dohodnuté inak. Uplatnením nárokov z vád Diela nie sú dotknuté nároky objednávateľa na náhradu škody alebo na odstúpenie od Zmluvy.

**VIII.**

**Ostatné zmluvné dojednania**

1. Zmluvné strany sa zaväzujú, že pristúpia na zmenu záväzku v prípadoch, kedy sa po uzavretí zmluvy zmenia východiskové podklady, rozhodujúce pre uzatvorenie zmluvy, alebo vzniknú nové požiadavky objednávateľa. K tejto zmene dôjde len na základe predchádzajúceho písomného dodatku k zmluve, pokiaľ jeho uzatvorenie nebude v rozpore so zákonom o verejnom obstarávaní.
2. Akákoľvek písomná komunikácia medzi objednávateľom a zhotoviteľom sa bude uskutočňovať v slovenskom jazyku.
3. Akákoľvek písomná komunikácia medzi objednávateľom a zhotoviteľom sa musí uskutočňovať prostredníctvom pošty, faxu, e-mailu alebo kuriéra.
4. Zhotoviteľ je povinný zaslať každú písomnosť objednávateľovi aj elektronicky na nasledovné emailové adresy: peter.muransky@bbsk.sk, martina.luptakova@bbsk.sk, matus.kutlak@bbsk.sk a kristina.svecova@bbsk.sk. V prípade zaslania písomnosti emailom alebo faxom je zhotoviteľ povinný písomnosti doručiť do sídla objednávateľa do troch pracovných dní aj poštou alebo prostredníctvom kuriéra.
5. Na účely tejto Zmluvy platí, že ak sa písomný právny úkon bude druhej zmluvnej strane zasielať doporučenou zásielkou prostredníctvom pošty alebo kuriéra, považuje sa tento písomný právny úkon za doručený druhej zmluvnej strane aj v prípade, ak bude doporučená zásielka vrátená zmluvnej strane, ktorá ju odoslala, ako nedoručiteľná. V takomto prípade práva a povinnosti z právneho úkonu začínajú plynúť dňom, v ktorom sa doporučená zásielka vrátila zmluvnej strane, ktorá ju odoslala ako nedoručiteľná.
6. Každá správa, súhlas, schválenie, návrh, podklady, osvedčenie a pod. alebo rozhodnutie akejkoľvek osoby požadované na základe tejto zmluvy bude vyhotovené v písomnej forme.
7. Všetky ústne pokyny alebo ústne nariadenia sa musia potvrdiť v písomnej forme v lehote troch pracovných dní.

**IX.**

**Ukončenie Zmluvy**

1. Táto Zmluva zaniká:
2. riadnym splnením všetkých práv a povinnosti zmluvných strán vyplývajúcich z tejto Zmluvy,
3. písomnou dohodou zmluvných strán, a to ku dňu uvedenému v dohode,
4. písomným odstúpením od Zmluvy podľa ods. 2. až ods. 6. tohto článku Zmluvy
5. Počas samotného zhotovovania Diela je objednávateľ, pokiaľ v tejto Zmluve nie je výslovne uvedené niečo iné, oprávnený od Zmluvy odstúpiť titulom jej podstatného porušenia v prípade, ak:

2.1 zhotoviteľ je v omeškaní s riadnym zhotovením Diela oproti termínu odovzdania Diela dohodnutého v Zmluve o viac ako 30 kalendárnych dní,

2.2 zhotoviteľ nezhotovuje Dielo s odbornou starostlivosťou, hoci ho objednávateľ písomne vyzval na vykonanie nápravy, pričom na vykonanie nápravy poskytol zhotoviteľovi aspoň 7 dňovú lehotu

2.3 zhotoviteľ zhotovuje Dielo v rozpore s podkladmi, ktoré podľa Zmluvy poskytol objednávateľ alebo v rozpore s pokynom objednávateľa a napriek písomnej výzve objednávateľa nedôjde k náprave.

1. Zmluvné strany sa dohodli, že v prípade, ak objednávateľ odstúpi od tejto Zmluvy z dôvodov podľa ods. 2 tohto článku Zmluvy ešte pred odovzdaním Diela, nemá zhotoviteľ nárok na poskytnutie plnenia ani sčasti a ani na úhradu nákladov, ktoré mu vznikli v súvislosti s už vykonanou časťou Diela.
2. Zhotoviteľ môže odstúpiť od tejto Zmluvy v prípadoch, ak objednávateľ neuhradí riadne a včas faktúru vystavenú zhotoviteľom a  omeškanie objednávateľa trvá viac ako 30 dní. V takom prípade nevzniká objednávateľovi nárok na vrátenie doteraz poskytnutých plnení.
3. Odstúpenie od Zmluvy nadobúda účinnosť dňom jeho doručenia druhej zmluvnej strane a Zmluva sa zrušuje od tohto dňa (ex nunc) a nie od jej počiatku.
4. Odstúpením od Zmluvy zanikajú všetky práva a povinnosti strán zo Zmluvy okrem práv na náhradu spôsobenej škody a ušlého zisku, práv na dovtedy uplatnené resp. zákonné sankcie, práv a povinností vyplývajúcich z ustanovení tejto Zmluvy a všeobecne záväzných právnych predpisov o poskytovaní záruky a zodpovednosti za vady za časť diela, ktorá bola do odstúpenia zrealizovaná, a iných práv a povinností, ktoré podľa dohody strán alebo podľa ich povahy majú trvať aj po zániku Zmluvy odstúpením.

**X.**

**Využitie subdodávateľov**

1. Zhotoviteľ predkladá v Prílohe č. 3 tejto Zmluvy zoznam všetkých svojich subdodávateľov s uvedením  ich identifikačných údajov, predmetu subdodávky a údajov o osobe oprávnenej konať za každého subdodávateľa v rozsahu meno a priezvisko, adresa pobytu, dátum narodenia. Zhotoviteľ ku každému subdodávateľovi zároveň predkladá dôkaz o oprávnení na príslušné plnenie predmetu zákazky podľa § 32 ods. 1 písm. e) zákona o verejnom obstarávaní a dôkaz o zápise do registra partnerov verejného sektora, ak zákon pre takéhoto subdodávateľa tento zápis vyžaduje. Až do splnenia všetkých záväzkov vyplývajúcich z tejto Zmluvy je zhotoviteľ povinný oznámiť objednávateľovi akúkoľvek zmenu údajov o subdodávateľovi.
2. Zhotoviteľ je oprávnený kedykoľvek počas trvania tejto Zmluvy vymeniť ktoréhokoľvek subdodávateľa, a to za predpokladu, že nový subdodávateľ disponuje oprávnením na príslušné plnenie zmluvy podľa § 32 ods. 1 písm. e) zákona o verejnom obstarávaní, ako aj spĺňa povinnosť zápisu do registra partnerov verejného sektora, ak zákon pre takéhoto subdodávateľa tento zápis vyžaduje. Najneskôr 7 dní pred prijatím subdodávky od nového subdodávateľa, alebo od uzavretia zmluvného vzťahu s novým subdodávateľom (podľa toho ktorá udalosť nastane skôr), je zhotoviteľ povinný oznámiť objednávateľovi (identifikačné) údaje o novom subdodávateľovi a o osobe oprávnenej konať za nového subdodávateľa v rozsahu meno a priezvisko, adresa pobytu, dátum narodenia a zároveň predložiť zhotoviteľovi doklad preukazujúci, že nový subdodávateľ spĺňa podmienku účasti osobného postavenia podľa § 32 ods. 1 písm. e) zákona o verejnom obstarávaní pre daný predmet subdodávky. Až do splnenia všetkých záväzkov vyplývajúcich z tejto Zmluvy je zhotoviteľ povinný oznámiť objednávateľovi akúkoľvek zmenu údajov o novom subdodávateľovi.
3. Povinnosti uvedené v ods. 1 a 2 tohto článku Zmluvy nie je zhotoviteľ povinný plniť v prípade subdodávateľov, ktorí mu dodávajú tovary.
4. Pri realizácii Diela podľa tejto Zmluvy prostredníctvom subdodávateľov zodpovedá zhotoviteľ tak, ako keby toto Dielo realizoval sám.

**XI.**

**Zmluvné pokuty**

1. Zmluvné strany sa dohodli na nasledovných zmluvných pokutách:
2. v prípade nesplnenia/porušenia povinnosti zhotoviteľa zúčastniť sa pravidelných pracovných rokovaní podľa čl. VI. ods. 5 tejto Zmluvy, vzniká objednávateľovi nárok voči zhotoviteľovi na zmluvnú pokutu vo výške **200,-Eur** za každé jednotlivé nesplnenie/porušenie povinnosti, a to aj opakovane
3. v prípade nesplnenia/porušenia povinností zhotoviteľa uvedených v čl. IV. ods. 2, 3, 4, 6, 7 tejto Zmluvy vzniká objednávateľovi nárok voči zhotoviteľovi na zmluvnú pokutu vo výške **200,-Eur** za každé jednotlivé nesplnenie/porušenie povinnosti a každý čo i len začatý deň omeškania s plnením jeho povinnosti jednotlivo, a to aj opakovane;
4. v prípade nesplnenia/porušenia ktorejkoľvek povinnosti zhotoviteľa týkajúcej sa subdodávateľov alebo ich zmeny podľa čl. X. tejto Zmluvy, vzniká objednávateľovi nárok na zmluvnú pokutu vo výške **500,-Eur** za každý, čo i len začatý deň porušenia/nesplnenia povinnosti, a to aj opakovane;
5. za nedodržanie termínov zhotovenia a odovzdania Diela zhotoviteľom uvedených v čl. IV. ods. 1. tejto Zmluvy, vzniká objednávateľovi nárok voči zhotoviteľovi na zmluvnú pokutu vo výške **0,5% z ceny diela bez DPH** za každý, čo i len začatý deň porušenia/nesplnenia povinnosti
6. v prípade neodstránenia vád a/alebo nedorobkov diela vyplývajúcich z Protokolu, vzniká objednávateľovi nárok voči zhotoviteľovi na zmluvnú pokutu vo výške **0,05% z ceny diela bez DPH** za každý aj začatý deň omeškania, a to až do dňa úplného odstránenia všetkých vád a nedorobkov;
7. v prípade, ak zhotoviteľ neodstráni v dohodnutom termíne vady a/alebo nedorobky diela reklamované objednávateľom počas plynutia záručnej doby, vzniká objednávateľovi nárok voči zhotoviteľovi na zmluvnú pokutu vo výške **0,05% z ceny diela bez DPH** za každý aj začatý deň omeškania, a to až do dňa úplného odstránenia týchto reklamovaných vád a nedorobkov
8. Zmluvné strany prehlasujú, že považujú dohodnuté výšky zmluvných pokút uvedených v čl. XI. tejto Zmluvy za primerané, pretože pri rokovaniach o dohode o výške týchto zmluvných pokút prihliadali na hodnotu a význam týmito zmluvnými pokutami zabezpečovaných zmluvných povinností zhotoviteľa.
9. Rozhodnutie požadovať zaplatenie zmluvnej pokuty podľa tejto Zmluvy doručí objednávateľ zhotoviteľovi formou e-mailu zaslaného na adresu ................................. . Objednávateľ je povinný rozhodnutie uvedené v predchádzajúcej vete doručiť do sídla zhotoviteľa do piatich pracovných dní aj poštou alebo prostredníctvom kuriéra. Objednávateľ následne doručí zhotoviteľovi penalizačnú faktúru. Zmluvné pokuty podľa tejto Zmluvy je možné kumulovať, ak v tejto Zmluve nie je uvedené inak. Objednávateľ je oprávnený uplatniť zmluvnú pokutu kedykoľvek po tom, čo mu vznikne nárok na jej zaplatenie. Splatnosť penalizačnej faktúry je 30 dní odo dňa jej doručenia.
10. Uplatnením alebo zaplatením zmluvnej pokuty nie je dotknuté právo objednávateľa na odstúpenie od Zmluvy, úrok z omeškania a na náhradu vzniknutej škody. Zaplatenie zmluvnej pokuty zhotoviteľom nezbavuje zhotoviteľa povinnosti odovzdať dielo alebo jeho časť.

**XII.**

**Záverečné ustanovenia**

1. Pri riešení otázok výslovne neupravených touto Zmluvou sa zmluvné strany budú riadiť príslušnými ustanoveniami zákona č. 513/1991 Zb. Obchodného zákonníka v znení neskorších predpisov a ustanoveniami ostatných všeobecne záväzných právnych predpisov platných na území Slovenskej republiky.
2. Túto Zmluvu možno meniť a dopĺňať len očíslovanými písomnými dodatkami podpísanými oprávnenými zástupcami zmluvných strán.
3. Táto Zmluva má 13 strán a je vyhotovená v štyroch rovnopisoch, pre objednávateľa v dvoch vyhotoveniach (rovnopisoch), pre zhotoviteľa v dvoch vyhotoveniach (rovnopisoch).
4. Zmluvné strany prehlasujú, že budú spolupracovať tak, aby bol predmet Zmluvy splnený v najlepšej možnej miere. Za týmto účelom sa budú zmluvné strany bez omeškania vzájomne informovať o všetkých okolnostiach, ktoré by bránili riadnemu splneniu predmetu Zmluvy.
5. Zmluvné strany prehlasujú, že túto Zmluvu uzavreli slobodne a vážne, neuzavreli ju v tiesni ani za nápadne nevýhodných podmienok, pozorne si ju prečítali, porozumeli jej a nemajú proti jej forme a obsahu žiadne námietky, ani návrhy na doplnenie, čo zástupcovia zmluvných strán plne spôsobilí na právne úkony potvrdzujú vlastnoručnými podpismi.
6. Každá zo zmluvných strán sa týmto výslovne zaväzuje, že neprevedie nijaké práva a povinnosti (záväzky) vyplývajúce zo tejto Zmluvy, resp. jej časti na iný subjekt bez predchádzajúceho písomného súhlasu druhej zmluvnej strany. V prípade porušenia tejto povinnosti jednou zo zmluvných strán bude zmluva o prevode (postúpení) zmluvných záväzkov neplatná a zároveň druhá zmluvná strana bude oprávnená od tejto zmluvy odstúpiť a to s účinnosťou odstúpenia ku dňu, keď bolo písomné oznámenie o odstúpení od tejto Zmluvy doručené druhej zmluvnej strane.
7. Táto Zmluva nadobúda platnosť dňom jej podpisu oprávnenými zástupcami zmluvných strán a účinnosť dňom nasledujúcim po dni jej zverejnenia na webovom sídle objednávateľa v zmysle § 47a zákona č. 40/1964 Zb. Občianskeho zákonníka v platnom znení a § 5a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov.
8. Akékoľvek ustanovenie tejto Zmluvy, ktoré je alebo sa stane neplatným, nezákonným alebo nevynútiteľným podľa platného práva, bude neúčinné len v rozsahu, v akom túto neplatnosť, nezákonnosť alebo nedostatok či stratu vynútiteľnosti postihuje právo, bez akéhokoľvek vplyvu na zostávajúce ustanovenia zmluvy. Zmluvné strany sa zaväzujú nahradiť takéto ustanovenie novým ustanovením, ktoré bude platné a účinné a bude čo najlepšie zodpovedať jeho pôvodne zamýšľanému účelu.
9. Zmluvné strany vyhlasujú, že sú si vedomé všetkých následkov vyplývajúcich z tejto Zmluvy, že ich zmluvná voľnosť nie je ničím obmedzená a že im nie sú známe okolnosti, ktoré by im bránili platne uzavrieť túto Zmluvu. V prípade, že taká okolnosť existuje zodpovedajú za škodu, ktorá vznikne druhej zmluvnej strane na základe tohto vyhlásenia.
10. Zhotoviteľ sa zaväzuje byť riadne zapísaný v registri partnerov verejného sektora po dobu trvania tejto Zmluvy, ak mu taká povinnosť vyplýva zo zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej ako „Zákon o RPVS“). Zhotoviteľ sa zaväzuje zabezpečiť, aby jeho subdodávatelia v zmysle § 2 ods. 1 písm. a) bod 7 Zákona o RPVS boli riadne zapísaní v registri partnerov verejného sektora po dobu trvania subdodávateľskej zmluvy, ak im taká povinnosť vyplýva zo Zákona o RPVS. Zhotoviteľ je povinný na požiadanie objednávateľa predložiť všetky zmluvy so svojimi subdodávateľmi. Porušenie ktorejkoľvek z povinností zhotoviteľa podľa tohto ustanovenia Zmluvy je jej podstatným porušením a zakladá právo objednávateľa na odstúpenie od tejto Zmluvy s právnymi účinkami ukončenia Zmluvy ex tunc, a/alebo právo objednávateľa požadovať od zhotoviteľa zaplatenie zmluvnej pokuty vo výške ceny Diela dohodnutej podľa tejto Zmluvy, čím nie je nijako dotknutý nárok objednávateľa požadovať od zhotoviteľa náhradu škody vzniknutej objednávateľovi v dôsledku nesplnenia vyššie uvedených povinností zhotoviteľa. Zmluvné strany prehlasujú, že výšku zmluvnej pokuty považujú za primeranú, pretože pri rokovaniach o dohode o výške zmluvnej pokuty prihliadali na hodnotu a význam touto zmluvnou pokutou zabezpečovanej zmluvnej povinnosti.
11. Zmluvné strany sa týmto zaväzujú, že budú dodržiavať záväzok mlčanlivosti na základe zákona č. 18/2018 Z. z. o ochrane osobných údajov v znení neskorších predpisov, ktorý sa vzťahuje na všetky citlivé informácie vrátane osobných údajov, s ktorými sa môže pri plnení svojich zmluvných povinností oboznámiť, a to v akejkoľvek forme (najmä písomnej, elektronickej, alebo ústnej). Zmluvné strany sa zaväzujú, že citlivé informácie alebo osobné údaje s ktorými sa oboznámia, nebudú okrem povinností vyplývajúcich zo všeobecne záväzných právnych predpisov nijako zverejňovať, ani ich akoukoľvek formou reprodukovať alebo podávať ich akýmkoľvek tretím neoprávneným osobám.
12. Neoddeliteľnou súčasťou tejto Zmluvy sú:

Príloha č. 1 - Špecifikácia ceny Diela z ponuky zhotoviteľa.

Príloha č. 2 - Situácia.

Príloha č. 3 - Zoznam subdodávateľov/čestné vyhlásenie, že na realizáciu Diela nebudú

 využití subdodávatelia.

V Banskej Bystrici dňa: V  dňa:

**Za objednávateľa: Za zhotoviteľa:**

................................................. .................................................

Ing. Ján Lunter,

predseda BBSK